Greek Legal Document

Category: 152

Content:
6. ΝΟΜΟΘΕΤ.ΔΙΑΤΑΓΜΑ υπ’ αριθ. 221 της 4/5 Οκτ. 1973 (ΦΕΚ Α΄ 273) Περί μετατροπής του Νοσηλευτικού Ιδρύματος Εμπορικού Ναυτικού (ΝΙΕΝ) εις Γενικόν Νοσοκομείον Εμπορικού Ναυτικού. Μετατροπή του ΝΙΕΝ εις Γενικόν Νοσοκομείον  Εμπορικού Ναυτικού Άρθρ.1.-1.Το συσταθέν δυνάμει των Ν.Δ. 628/48 «περί Νοσηλευτικού Ιδρύματος Εργατών Θαλάσσης ΝΙΕΘ» και  172/52 «περί αναγνωρίσεως και διοικήσεως του ΝΙΕΘ» και Α.Ν. 180/67 «περί τροποποιήσεως και συμπληρώσεως των διατάξεων του Ν.Δ. 2172/52 «Νοσηλευτικόν Ίδρυμα Εμπορικού Ναυτικού, δια νοσήματα θώρακος, καλούμενον εφ’ εξής χάριν συντομίας ΝΙΕΝ, μετατρέπεται εις Γενικόν Νοσοκομείον Εμπορικού Ναυτικού, δυναμικότητος 300 κλινών, υπό την αυτήν επωνυμίαν, διεπόμενον του λοιπού υπό των διατάξεων του παρόντος. 2.Το ΝΙΕΝ, ως Γενικόν Νοσοκομείον Εμπορικού Ναυτικού, λειτουργεί προσωρινώς με την υφισταμένην δυναμικότητα κλινών, αναπτυσσομένων των ενδεικνυομένων κλινών, όπως και του αριθμού των κλινών μέχρι των 300, κατόπιν αποφάσεως του Υπουργού Κοινωνικών Υπηρεσιών, μετά γνώμην του Δ.Σ. του Οίκου Ναύτου, αναλόγως των νοσηλευτικών και οικονομικολειτουργικών αναγκών. 3.Η έναρξις λειτουργίας του ΝΙΕΝ ως Γενικού Νοσοκομείου Εμπορικού Ναυτικού, πραγματοποιηθήσεται δι’ αποφάσεως του Υπουργού Κοινωνικών Υπηρεσιών, μετά γνώμην του Δ.Σ. του Οίκου Ναύτου. Μέχρις εκδόσεως της ανωτέρω αποφάσεως, το ΝΙΕΝ καλύπτει νοσηλευτικάς ανάγκας παθήσεων θώρακος. Συγχώνευσις Ν.Ι.Ε.Ν. Άρθρ.2.-Το Ν.Ι.Ε.Ν. συγχωνεύεται από της δημοσιεύσεως του παρόντος, εις τον Οίκον Ναύτου, ούτινος αποτελεί Νοσηλευτικήν μονάδα, διοικούμενον παρά της Διοικητικής Επιτροπής του Οίκου Ναύτου, μετονομαζομένης εφεξής εις Διοικητικόν Συμβούλιον. Εις τας συνεδριάσεις του Δ.Σ. του Οίκου Ναύτου καθ’ ας συζητούνται θέματα αρμοδιότητος Ν.Ι.Ε.Ν., συμμετέχει ως εισηγητής, άνευ ψήφου, ο Διοικητικός Διευθυντής αυτού. Σελ. 656(γ) Τεύχος 517-Σελ. 128 Προσωπικόν Ν.Ι.Ε.Ν. ως Γενικού Νοσοκομείου  Εμπορικού Ναυτικού Άρθρ.3.-1.Δια την λειτουργίαν του Ν.Ι.Ε.Ν. ως Γενικού Νοσοκομείου Εμπορικού Ναυτικού δυναμικότητος 300 κλινών, συνιστώνται 271 θέσεις προσωπικού περιλαμβανομένων εις ταύτας και των ήδη υφισταμένων τακτικών τοιούτων, αίτινες κατανέμονται ως ακολούθως: α)Μονίμου διοικητικού προσωπικού. Α΄ Κατηγορίας θέσεις 37. Β΄ Κατηγορίας θέσεις 84. Γ΄ Κατηγορίας θέσεις 3. β)Επί συμβάσει Ιδιωτικού Δικαίου ιατρικού προσωπικού. Θέσεις 59. γ)Επί συμβάσει εργασίας Ιδιωτικού Δικαίου, τεχνικού και βοηθητικού προσωπικού. Θέσεις 85. δ)Επί θητεία διοικητικού προσωπικού. Θέσεις 2. ε)Επί εμμίσθω εντολή. Θέσις 1. 2.Μέχρις ενάρξεως λειτουργίας του Ν.Ι.Ε.Ν. ως Γενικού Νοσοκομείου Εμπορικού Ναυτικού, κατά τα εν άρθρ. 1 του παρόντος, αι ανωτέρω συνιστώμεναι θέσεις περιορίζονται εις 157, κατανεμόμεναι ως ακολούθως: α)Μονίμου Διοικητικού Προσωπικού. Α΄ Κατηγορίας θέσεις 14 Β΄ Κατηγορίας θέσεις 59 Γ΄ Κατηγορίας θέσεις 3 β)Επί συμβάσει εργασίας Ιδιωτικού Δικαίου Ιατρικού προσωπικού. Θέσεις 18. γ)Επί συμβάσει εργασίας Ιδιωτικού Δικαίου τεχνικού και βοηθητικού προσωπικού. Θέσεις 60. δ)Επί θητεία Διοικητικού Προσωπικού. Θέσεις 2. ε)Επί εμμίσθω εντολή. Θέσις μία. 3.Δια Πρ.Δ/τος εκδιδομένου προτάσει του Υπουργού Κοινωνικών Υπηρεσιών, αι κλίναι του Ν.Ι.Ε.Ν. δύνανται ν’ αυξηθούν μέχρι του αριθμού των 600, αυξανομένου αναλόγως και του αριθμού των θέσεων. Γενικό Νοσοκομείο Εμπορικού Ναυτικού 19.Θ.ζ.6 Οργανωτικαί διατάξεις Άρθρ.4.-1.Το Δ.Σ. του Οίκου Ναύτου καταρτίζει τον Οργανισμόν Διοικήσεως, Οικονομικής Διαχειρίσεως και Οργανώσεως εν γένει των υπηρεσιών του Ν.Ι.Ε.Ν., ως και τον Κανονισμόν Εσωτερικής λειτουργίας αυτού, τους οποίους δύναται να τροποποιή και συμπληροί οσάκις παρίσταται ανάγκη. 2.Ο Οργανισμός και ο κανονισμός Εσωτερικής λειτουργίας, κυρούνται δια Π.Δ/των, εκδιδομένων προτάσει του Υπουργού Κοινωνικών Υπηρεσιών και του πρωθυπουργού, μετά γνώμην του Δ.Σ. του Οίκου Ναύτου. 3.Δια του Οργανισμού ειδικώτερον καθορίζονται ο σκοπός του Ν.Ι.Ε.Ν. τα της διακρίσεως, διαρθρώσεως, οργανώσεως και λειτουργίας των Υπηρεσιών αυτού, τα της διοικήσεως, διευθύνσεως και οικονομικής διαχειρίσεως, τα των αρμοδιοτήτων εκάστου των Διευθυντών, τα της διαβαθμίσεως κατά κατηγορίας, κλάδους και βαθμούς των θέσεων, τα της εντάξεως εις ταύτας του προσωπικού, τα της καταστάσεως εν γένει αυτού και τα της, κατά προτίμησιν αναλόγως των τυπικών ή ουσιαστικών προσόντων, τακτοποιήσεως του ήδη υπηρετούντος πάσης φύσεως προσωπικού εις τας δια του παρόντος, συνιστωμένας θέσεις. 4.Το Δ.Σ. του Οίκου Ναύτου δύναται δι’ αποφάσεώς του, υποκειμένης εις την έγκρισιν του Υπουργού Κοινωνικών Υπηρεσιών, να συγκροτή τριμελή εκτελεστικήν επιτροπήν εκ μελών του, εις ην να παραχωρή εκ των αρμοδιοτήτων του, εκείνας αι οποίαι άπτονται λειτουργικών θεμάτων, επί τω σκοπώ εξασφαλίσεως της ομαλής και απροσκόπτου λειτουργίας του Νοσοκομείου. 5.Τα της επιλογής, διορισμού, αναπληρώσεως, αντικαταστάσεως και θητείας των μελών της εκτελεστικής επιτροπής, καθορισθήσονται δι’ αποφάσεως του Υπουργού Κοινωνικών Υπηρεσιών, μετά γνώμην του Δ.Σ. του Οίκου Ναύτου. 6.Εις τον Πρόεδρον, τα μέλη του Δ.Σ. του Οίκου Ναύτου και τα μέλη της εκτελεστικής επιτροπής καταβάλλεται, λόγω συμμετοχής εις τας συνεδριάσεις του Δ.Σ. ή της εκτελεστικής επιτροπής, αμοιβή, συμφώνως προς τας ισχύουσας εκάστοτε σχετικάς διατάξεις. Διατάξεις οικονομικής φύσεως Άρθρ.5.-1.Τα απαιτηθησόμενα κεφάλαια δια την εν άρθρ. 1 του παρόντος μετατροπήν του Ν.Ι.Ε.Ν. εις Γενικόν Ναυτικόν Νοσοκομείον, θέλουσι διατεθή υπό του Κεφαλαίου Ασθενείας και Ανεργίας ναυτικών (ΚΑΑΝ). 2.Δια Π.Δ/των, εκδιδομένων προτάσει του Υπουργού Κοινωνικών Υπηρεσιών, μετά γνώμην του Δ.Σ. του Οίκου Ναύτου, θέλουσι ρυθμισθή το ύψος των διατεθησομένων κεφαλαίων, ο τρόπος διαθέσεως αυτών, η ανάληψις των δαπανών λειτουργίας και συντηρήσεως του ΝΙΕΝ υπό του Οίκου Ναύτου, το υποχρεωτικόν ή μη της νοσηλείας των ησφαλισμένων του Οίκου Ναύτου εν τω ΝΙΕΝ και πάσα ετέρα επί των ως άνω θεμάτων λεπτομέρεια. 3.Η κινητή και ακίνητος περιουσία του ΝΙΕΝ, ως και αι οικονομικαί απαιτήσεις τούτου, περιέρχονται εις το ΚΑΑΝ, το οποίον και θα βαρύνουν αι τυχόν υποχρεώσεις του ΝΙΕΝ, ή εν περιπτώσει διαχωρισμού του ΚΑΑΝ, εις το συσταθησόμενον Ειδικόν Κεφάλαιον Ασθενείας. Σύστασις Οργάνου Εποπτείας ΝΙΕΝ Άρθρ.6.-1.Παρά τω Οίκω Ναύτου συνιστάται «Τμήμα Ελέγχου και Εποπτείας ΝΙΕΝ» αυξανομένων των τακτικών θέσεων τούτου κατά 15 ήτοι: α)Α΄ Κατηγορίας θέσεις 5. β)Β΄ Κατηγορίας θέσεις 8. γ)Γ΄ Κατηγορίας θέσεις 2, ων τα προσόντα, ως και η οργάνωσις της ιδρυομένης Υπηρεσίας, καθορισθήσονται δια Π.Δ/των, εκδιδομένων προτάσει του Υπουργού Κοινωνικών Υπηρεσιών και του Πρωθυπουργού, μετά γνώμην του Δ.Σ. του Οίκου Ναύτου. 2.Κατά την πρώτην εφαρμογήν του παρόντος, επιτρέπεται λόγω του επείγοντος, η απ’ ευθείας παρά του Οίκου Ναύτου πρόσληψις του εν τη προηγουμένη παραγράφω προσωπικού, τη εγκρίσει του Υπουργείου Κοινωνικών Υπηρεσιών. Καταργούμεναι διατάξεις Άρθρ.7.-Από της ενάρξεως της ισχύος του παρόντος Ν.Δ/τος καταργούνται: α)το Ν.Δ. 628/48 «περί Νοσηλευτικού Ιδρύματος Εργατών Θαλάσσης (ΝΙΕΘ)» (ΦΕΚ 107 Α΄). β)Το Ν.Δ. 2172/52 «περί αναγνωρίσεως και διοικήσεως του ΝΙΕΘ» (ΦΕΚ 195 Α΄). γ)Ο Α.Ν. 180/67 «περί τροποποιήσεως και συμπληρώσεως των διατάξεων του Ν.Δ. 2172/52» (ΦΕΚ 190 Α΄) και δ)Ο Α.Ν. 272/68 «περί συμπληρώσεως των διατάξεων του Α.Ν. 180/67 «περί τροποποιήσεως και συμπληρώσεως των διατάξεων του Ν.Δ. 2172/52 «περί οργανώσεως και διοικήσεως του Νοσηλευτικού Ιδρύματος Εργατών Θαλάσσης» (ΦΕΚ 21 Α΄). (Αντί για τη σελ. 657(β) Σελ. 657(γ) Τεύχος 745-Σελ. 65 19.Θ.ζ.6 Γενικό Νοσοκομείο Εμπορικού Ναυτικού